
SE APROBA,

PRIMĂRIA MUNICIPIULUI TIMISOARA                               P R I M A R             

DIRECŢIA URBANISM




Dr. Ing. GHEORGHE CIUHANDU

SERVICIUL PLANIFICARE URBANĂ

Nr.U92008-005490/16.09.2008
REFERAT

privind aprobarea Planului Urbanistic Zonal “Zonă pentru depozitare şi servicii”, strada Ovidiu Cotrus, Timişoara – SC Imobiliare Italiana SRL
Către Comisiile Consiliului Local al Municipiului Timişoara


Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;

Având în vedere solicitarea înregistrată cu nr. U92008-005490/19.08.2008 privind aprobarea Planului Urbanistic Zonal “ Zonă pentru depozitare şi servicii”, strada Ovidiu Cotrus, Timişoara;


Având în vedere prevederile Certificatului de Urbanism nr. 3070/22.05.2007 prelungit până la data de 22.05.2009;

Propunem Comisiilor din cadrul Consiliului Local al Municipiului Timisoara analizarea şi avizarea din punct de vedere urbanistic a documentaţiei Plan Urbanistic Zonal “ Zonă pentru depozitare şi servicii”, strada Ovidiu Cotrus, Timişoara. 


Planul Urbanistic Zonal este elaborat de proiectantul S.C. Pilot Team S.R.L., proiect nr.3.09/2007, la cererea beneficiarului S.C. IMOBILIARE ITALIANA S.R.L. 
Terenul studiat în cadrul P.U.Z. este situat în intravilanul municipiului Timişoara, în zona de sud a oraşului. Prin P.U.G. Timişoara acest amplasament face parte din UTR 59, pentru care este stabilita functiunea de zona unitati industriale, depozitare, prestari servicii, cu interdictie temporara de constructie, pana la elaborare PUZ sau PUD. 
Zona studiată care face obiectul acestei documentaţii, nu se află în zonă protejată sau de protecţie a monumentelor istorice, respectiv zone de interes deosebit pentru care este necesar avizul Consiliului Judeţean Timiş.
Prin prezentul Planul Urbanistic Zonal “Zonă pentru depozitare şi servicii”,  strada Ovidiu Cotrus, Timişoara, nu se incalca prevederile OUG nr. 114/2007 privind modificarea si completarea OUG nr. 195/2005 privind protectia mediului.
Terenul studiat, în suprafaţă totală de 39.350 mp este identificat prin CF nr. 4113 Freidorf, nr. cad A 1366/1/8/1 în suprafaţă de 30.895 mp proprietatea privată a societăţii S.C. IMOBILIARE ITALIANA S.R.L. şi CF nr.  5231 nr. cad A 1366/1/8/2, în suprafaţă de 8.003 mp şi CF nr. 5232 nr. cad A 1366/1/8/3, în suprafaţă de 452 mp proprietatea privată a SC COM R.R. SRL Timişoara.
În partea sudică a teritoriului administrativ al Timişoarei se află o zonă pentru care s-au elaborat şi aprobat planuri urbanistice pentru depozitare şi hale industriale. Acest tip de dezvoltare s-a realizat şi pe teritoriul comunei Giroc, de cealaltă parte a drumului naţional DN 59, unde sunt realizate zone compacte cu hale pentru depozitare şi producţie, alternând cu zone comerciale (hiper.magazine, showroom-uri, etc).
Pentru viitorul apropiat este propusă construirea în zonă a centurii Timişoarei care se află mult spre sud faţă de terenul studiat.

Planul Urbanistic General al Municipiului Timişoara propune pentru această zonă (partea dreaptă a Căii Şagului) funcţiuni comerciale, de depozitare şi industriale. Din punct de vedere al circulaţiilor sunt propuse câteva artere majore care să relaţioneze şi să fluidizeze circulaţia de pe Calea Şagului. Astfel este propusă o stradă majoră de legătură cu str. Ovidiu Cotruş, în continuarea străzii Anton Katrain.
Avand in vedere ca functiunea principala în zonă este cea de servicii şi depozitare si ca acest tip de funcţiune se încadrează în caracterul zonei, aprobându-se până în prezent mai multe documentaţii de urbanism care sunt la fază de implementare, prin documentaţia P.U.Z. “Zonă pentru depozitare şi servicii” se propune aceleaşi funţiuni şi anume: servicii, comerţ, depozitare şi producţie. Faţă de situaţia din PUG, se menţine un singur traseu de LEA 110kv - cu zonă de protecţie aferentă, în diagonală, exterior faţă de loturile analizate, iar o linie de 20 a fost deviată la faze anterioare de construire, pe traseul străzii Anton Kathrein.

Accesul şi drumurile sunt asigurate din strada Ovidiu Cotrus, conform avizului Comisiei de Circulatie TH2008-004394/12.06.2008.


Locurile de parcare pentru funcţiunile propuse, în conformitate cu R.L.U., sunt asigurate pe parcelele studiate, proprietate privată, cu respectarea condiţiei impuse prin avizul Comisiei de Circulaţie, ca acestea să fie amenajate ca parcaje ecologice.

Indicii propuşi prin prezenta documentaţie sunt:


Regimul de înălţime maxim propus = P+2E+Eparţial
POT maxim = 55 %  - funcţiune mixtă depozitare şi servicii
CUT maxim = 1,8
Zona verde = minim 20% conf. Avizului Agenţiei Regionale pentru Protecţia Mediului Timişoara nr. 4393/13.08.2008.

Se vor respecta condiţiile impuse prin avizele eliberate de deţinătorii de reţele şi utilităţi publice.
Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.Z. aprobat prin Ordinul nr. 176/N/2000 al M.L.P.A.T. ( M.T.C.T.)

Planul Urbanistic Zonal “ Zonă pentru depozitare şi servicii”, strada Ovidiu Cotrus, Timişoara, se va integra în Planul Urbanistic General al Municipiului Timişoara şi va avea o valabilitate de 10 ani.
Avand in vedere faptul că reglementările propuse prin Planul Urbanistic Zonal “Zonă pentru depozitare şi servicii” au fost postate pe site-ul Primăriei Timişoara  din luna iulie 2008 si nu a fost făcută nici o sesizare cu privire la această documentaţie până în acest moment, şi funcţiunea propusă nu este de locuire colectivă, lasam la aprecierea Consiliului Local Timisoara oportunitatea realizarii obiectivului.

